Mõkolajivka
See artikkel räägib linnast. Teiste tähenduste kohta vaata lehekülge Mõkolajivka (täpsustus). Mõkolajivka on linn Ukrainas Donetski oblastis Slovjanski haldusalas. Mõkolajivka rajati 1730. aastal, linna õigused sai 2003. aastal. Linnas elas 2011. aasta 1. jaanuaril 15 847 inimest, asustustihedus 2619 inimest ruutkilomeetri kohta. Ukraina Rahvuskaardi ja armee ühise tegutsemise tulemusel võeti strateegiliselt oluline linn 2014. aasta 4. juulil separatistide käest taas oma kontrolli alla. Eelmise päeva lahingutegevuses oli neutraliseeritud vähemalt 150 separatisti ja 6 nende tugipunkti, 4. juulil võeti kinni umbes 50 relvad maha pannud terroristi.